Načelnik Hadžiemrić u posjeti Novom Pazaru

U sklopu posjete Gradu Novom Pazaru načelnik općine Travnik Admir Hadžiemrić i gradonačelnik  Novog Pazara, Nihat Biševac razgovarali su o privrednoj i kulturnoj saradnji. Ovom prilikom načelnik Hadžiemrić pozvao je gradonačelnika Biševca da bude gost ovogodišnje manifestacije Dani općine Travnik koja se održava narednog mjeseca u povodu 21. marta – Dana općine Travnik.

Posjetu Novom Pazaru načelnik Hadžiemrić sa članovima Organizacionog odbora Specijalizovanog sajma tekstila, kože i obuće Timod EXPO 2020 iskoristio je za promociju ove sajamske manifestacije koja postaje tradicija u Travniku.

Prezentaciji je prisustvovalo dvadesetak privrednika iz regije Novog Pazara, te Almir Kecap, načelnik Odjeljenja za privredu u gradskoj administraciji Novog Pazara. Iskazan je interes za učešće na ovogodišnjem sajmu Timod EXPO koji će se održati od 28. do 31 maja.